**Alb**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alb

De alb, este văzduhul plin

Înveşmântând cerul senin -

Şi albul peste tot se-ntinde,

Şi fulgii cei de nea, zglobii

În straturi netede-argintii,

Pământul în alb îl cuprinde.

E alb, şi-ori încotro priveşti

Simţi dorul vieţii să trăieşti;

Tablou-i nespus de frumos

Cu albul de argint veşmânt,

Măreţ sublim coperământ -

Ce ni se-arată... maiestuos.

Peisajul, de un alb imaculat

Mereu privind e de-admirat,

Şi-uimit de-atâta măiestrie -

Gândul 'ţi ’nalţi la Ziditorul

Cel ce-I la toate, Creatorul,

Din veşnicii... spre veşnicie.

Flavius Laurian Duverna